CELEX: 62015TA0673
Language: et
Date: 2017-06-07 00:00:00
Title: Kohtuasi T-673/15: Üldkohtu 7. juuni 2017. aasta otsus – Guardian Europe versus Euroopa Liit (Lepinguväline vastutus — Liidu esindamine — Aegumine — Lõplikuks muutunud otsuse õiguslike tagajärgede olematuks muutmine — Hagiavalduse täpsustamine — Vastuvõetavus — Põhiõiguste harta artikkel 47 — Kohtulahendi tegemise mõistlik aeg — Võrdne kohtlemine — Varaline kahju — Kantud kahju — Saamata jäänud tulu — Mittevaraline kahju — Põhjuslik seos)

24.7.2017   
            
            
               ET
            
            
               Euroopa Liidu Teataja
            
            
               C 239/44
            
         Üldkohtu 7. juuni 2017. aasta otsus – Guardian Europe versus Euroopa Liit
   (Kohtuasi T-673/15) (1)
   
   ((Lepinguväline vastutus - Liidu esindamine - Aegumine - Lõplikuks muutunud otsuse õiguslike tagajärgede olematuks muutmine - Hagiavalduse täpsustamine - Vastuvõetavus - Põhiõiguste harta artikkel 47 - Kohtulahendi tegemise mõistlik aeg - Võrdne kohtlemine - Varaline kahju - Kantud kahju - Saamata jäänud tulu - Mittevaraline kahju - Põhjuslik seos))
   (2017/C 239/55)
   Kohtumenetluse keel: inglise
   
      Pooled
   
   
      Hageja: Guardian Europe Sàrl (Bertrange, Luksemburg) (esindajad: advokaat F. Louis ja solicitor C. O’Daly)
   
      Kostjad: Euroopa Liit, esindajad: Euroopa Komisjon (esindajad: N. Khan, A. Dawes ja P. van Nuffel), ja Euroopa Liidu Kohus (esindajad: J. Inghelram ja K. Sawyer)
   
      Ese
   
   ELTL artikli 268 alusel esitatud nõue mõista välja hüvitis kahju eest, mis hagejal väidetavalt tekkis esiteks menetluse kestuse tõttu kohtuasjas, milles tehti 27. septembri 2012. aasta kohtuotsus Guardian Industries ja Guardian Europe vs. komisjon (T-82/08, EU:T:2012:494), ning teiseks võrdse kohtlemise põhimõtte rikkumise tõttu komisjoni 28. novembri 2007. aasta otsuses K(2007) 5791 (lõplik) [ELTL] artiklis [101] ja EMP lepingu artiklis 53 sätestatud menetluse kohta (juhtum COMP/39165 – Lehtklaas) ja 27. septembri 2012. aasta kohtuotsuses Guardian Industries ja Guardian Europe vs. komisjon (T-82/08, EU:T:2012:494).
   
      Resolutsioon
   
   
               1.
            
            
               Mõista Euroopa Liidult, mida esindab Euroopa Liidu Kohus, välja 654 523,43 euro suurune hüvitis Guardian Europe Sàrlile varalise kahju eest, mis sellele äriühingule tekkis lahendi tegemise mõistliku aja ületamise tõttu kohtuasjas, milles tehti 27. septembri 2012. aasta kohtuotsus Guardian Industries ja Guardian Europe vs. komisjon (T-82/08, EU:T:2012:494). See hüvitis arvutatakse alates 27. juulist 2010 kuni käesoleva kohtuotsuse kuulutamiseni ümber tasandusintressiga, mille määr on aastane inflatsioonimäär, mille on kõnesoleva ajavahemiku kohta tuvastanud Eurostat (Euroopa Liidu Statistikaamet) liikmesriigis, kus see äriühing on asutatud.
            
         
               2.
            
            
               Mõista lisaks punktis 1 viidatud hüvitisele alates käesoleva kohtuotsuse kuulutamisest kuni nimetatud hüvitise täieliku tasumiseni välja viivitusintress Euroopa Keskpanga (EKP) poolt oma peamiste refinantseerimistehingute jaoks kehtestatud intressimäära alusel, mida on suurendatud kahe protsendipunkti võrra.
            
         
               3.
            
            
               Jätta hagi ülejäänud osas rahuldamata.
            
         
               4.
            
            
               Mõista liidu, mida esindab Euroopa Komisjon, kohtukulud välja Guardian Europe’ilt.
            
         
               5.
            
            
               Jätta ühelt poolt Guardian Europe’i ja teiselt poolt liidu, mida esindab Euroopa Liidu Kohus, kohtukulud nende endi kanda.
            
         
      (1)  ELT C 59, 15.2.2016.